CELEX: 62006TN0381
Language: sk
Date: 2006-12-15 00:00:00
Title: Vec T-381/06: Žaloba podaná 15. decembra 2006 – FRA.BO/Komisia

24.2.2007   
            
            
               SK
            
            
               Úradný vestník Európskej únie
            
            
               C 42/29
            
         Žaloba podaná 15. decembra 2006 – FRA.BO/Komisia
   (Vec T-381/06)
   (2007/C 42/51)
   Jazyk konania: angličtina
   Účastníci konania
   
      Žalobca: FRA.BO SpA (Miláno, Taliansko) (v zastúpení: R. Celli a F. Distefano, advokáti)
   
      Žalovaná: Komisia Európskych spoločenstiev
   Návrhy žalobcu
   
               —
            
            
               zrušiť článok 2 rozhodnutia Komisie z 20. septembra 2006 [vec COMP/F-1/38.121 – Tvarovky – K(2006) 4180, konečné znenie] v konaní podľa článku 81 ES v rozsahu, v akom sa týka sumy pokuty uloženej žalobcovi,
            
         
               —
            
            
               znížiť pokutu uloženú žalobcovi na základe právomoci Súdu prvého stupňa,
            
         
               —
            
            
               zaviazať Komisiu na náhradu trov konania.
            
         Žalobné dôvody a hlavné tvrdenia
   Žalobca navrhuje čiastočné zrušenie rozhodnutia Komisie K(2006) 4180, konečné znenie, z 20. septembra 2006 vo veci COMP/F-1/38.121 – Tvarovky, ktorým Komisia rozhodla, žalobca spolu s inými podnikmi porušili článok 81 ES a článok 53 ods. 1 dohody o EHP tým, že určovali ceny a výšku zliav a rabatov, zaviedli mechanizmy koordinácie zvyšovania cien, rozdelili si vnútroštátne trhy a zákazníkov a vymieňali si ďalšie obchodné informácie.
   Žalobca napáda napadnuté rozhodnutie z týchto dôvodov:
   
               —
            
            
               Žalobca po prvé tvrdí, že Komisia sa dopustila zjavného omylu v posúdení a porušila základné zásady práva tým, že nesprávne a protiprávne uplatnila oznámenie o zhovievavosti z roku 2002 (1).
            
         
               —
            
            
               Žalobca ďalej tvrdí, že Komisia sa dopustila zjavného omylu v posúdení tým, že spoločnosti FRA.BO priznala neprimerane nízke zníženie pokuty o 20 % podľa oznámenia o zhovievavosti z roku 1996, a porušila zásadu proporcionality, zásadu legitímneho očakávania a povinnosť uviesť odôvodnenie.
            
         
      (1)  Oznámenie Komisie o oslobodení od pokút a znížení pokút v prípadoch kartelov (Ú. v. ES C 45, 2002, s. 3; Mim. vyd. 08/002, s. 155).